మునేరు కాలువ ఆధారంగా మాగల్లు, సోమవరం, తొర్రగుడిపాడు గ్రామాల రైతులకు చెందిన చివరి పొలాలకు సక్రమంగా సాగునీరు రాక, పంటలు పండక రైతులుఇబ్బందులు ఎదుర్కొంటున్నారు. దీనికి పరిష్కారంగా వైరా నది మీద <MASK> పథకం నిర్మించితే సాగునీటి సమస్య తీరుతుందని రైతులు 10 సంవత్సరాలుగా కృషి చేయడంతో, ఇటీవల ఈ పథకానికి ప్రభుత్వ అనుమతి మంజూరయినది. ఈ పథకం ప్రకారం, రుద్రవరం గ్రామం వద్ద, వైరా నది నుండి నీటిని తరలించెదరు. అక్కడినుండి 3 కి.మీ. గొట్టపు మార్గం (Pipe Line) ద్వారా మునేరు ఆయకట్టుకు సాగునీరందించెదరు. మూడు గ్రామాలలోని 2,780 ఎకరాలకు సాగునీరందించే ఈ పథకంలో ఒక్కొక్కటీ 450 అశ్వకశక్తి (Horse Power) గల మూడు పంపులను ఏర్పాటుచేసెదరు. వీటిద్వారా 17 క్యూసెక్కుల నీరు ఆయకట్టుకు సరఫరా చేసెదరు. ఈ ఎత్తిపోతల పథకం ద్వారా ఆయకట్టు భూములలో సాగుచేసే వరితో పాటు, మెట్టపైర్లకు గూడా సాగునీరు అందించెదరు.
మాగల్లు
శనగపాడు చందాపురం తొర్రగుడిపాడు ఎత్తిపోతల